สลด แม่ ลูกสาวจุดเตาข้างเตียง ดับคู่ 2 ศพ สุนัขโกลเด้นฯ ตายด้วย
แม่วัย 51 กับลูกสาว อายุ 28 ปี ถูกพบเป็นศพในห้องนอนบ้านย่านคลองตัน ปลายเตียงมีเตาถ่านจุดแล้ว และสุนัขพันธุ์โกลเด้นฯ นอนตายอยู่ด้วย 1 ตัว รวม 3 ศพ ญาติเผยผู้ตายเคยทำธุรกิจ แล้วโดนโกงไปนับสิบล้าน ทรัพย์สินเหลือก็ทยอยขายเมื่อเวลา 15.00 น. ว้นที่ 8 ม.ค. ร.ต.อ.พลากร ถนอมพันธ์ รองสว.(สอบสวน) สน.คลองตันรับแจ้งเหตุ มีผู้เสียชีวิต 2 ราย ที่บ้านพัก ภายหมู่บ้านวราธรวิลล์ ซอย 4 ซอยพัฒนาการ 44 แขวงและเขตสวนหลวง กทม. รุดไปตรวจสอบพร้อมด้วย พ.ต.อ.ฤทธี ปานดํา ผกก. เจ้าหน้าที่ฝ่ายสืบสวนเจ้าหน้าที่กองพิสูจน์หลักฐาน แพทย์นิติเวช รพ.จุฬาฯ และอาสาสมัครมูลนิธิป่อเต็กตึ๊งที่เกิดเหตุเป็น ทาวน์เฮาส์ 3 ชั้น ภายในห้องนอน บนชั้น 3 พบศพนางวรัญญา สามารถ อายุ 51 ปี สภาพสวมชุดนอน สีชมพู นอนหงายอยู่บนที่นอนและ น.ส.วรัญญ์ศิชา สามารถ อายุ 28 ปี สวมชุดนอนลายการ์ตูน นอนคว่ำอยู่ข้างที่นอน ทั้งสองเป็นแม่ลูกกัน ปลายที่นอนพบศพ สุนัขเพศเมียพันธ์โกลเด้น รีทีฟเวอร์ ตัวใกล้กันพบ เตาถ่าน 1 ลูก ในเตาเหลือแต่ขี้เถ้า และจดหมาย เขียนใจความว่า ขอบคุณผู้ที่มาพบและให้ช่วยจัดการเผาทั้ง 3 ชีวิต โดยในห้องเปิดแอร์ไว้ ยังมีกลิ่นไหม้คละคลุ้ง ไม่พบร่องรอยการรื้อค้นทรัพย์สินแต่อย่างใดน.ส.นวรัตน์ เงินเนย อายุ 52 ปี พี่สะใภ้ ให้การว่า น้องชายตนเลิกกับนางวรัญญา ตั้งแต่สมัย น.ส.วรัญญ์ศิชา ลูกสาว ยังเล็ก แต่มีติดต่อกันบ้าง ล่าสุดเวลาประมาณ 03.00 น. วันที่ 6 ม.ค. นางวรัญญา ส่งไลน์มาบอกว่า เดินทางไกลให้มาเอาของที่บ้าน ลาก่อน จากนั้นตนพยายามโทรหาแต่ติดต่อไม่ได้ ช่วงสายวันที่ 7 ม.ค. มาหาก็ไม่พบ กระทั่งรู้สึกแปลกใจจึงประสานเจ้าหน้าที่ตำรวจมาตรวจสอบจนพบทั้ง 3 ศพ ในห้องนอน โดย 2 แม่ลูก เคยประกอบธุรกิจค้าขายไม้ และขนไก่ ภายในประเทศลาว แต่ช่วง 7-8 ปี ก่อนถูกโกงเงิน เสียหายหลายสิบล้าน และไม่ได้ประกอบธุรกิจต่อ เงินที่มีก็เริ่มหมดไป มีแต่รายจ่ายไม่มีรายรับ ทรัพย์สินที่มีได้ทยอยขาย จึงเชื่อว่าเป็นสาเหตุที่ทำให้เครียดและไม่ติดใจการตาย หลังจากนี้จะนำทั้ง 3 ศพไปจัดการเผา ตามที่ผู้ตายเขียนจดหมายสั่งเสียไว้ด้าน พ.ต.อ.ฤทธี เปิดเผยว่า จากการสอบสวนพยาน คาดว่า ผู้เสียชีวิตเกิดความเครียดเรื่องการเงินที่เคยทำธุรกิจ และเงินที่เหลือไม่พอใช้ จึงก่อเหตุขึ้น ซึ่งทางญาติไม่ติดใจ นำศพส่ง นิติเวช รพ.จุฬาฯ ชันสูตรต่อไป
แม่วัย 51 กับลูกสาว อายุ 28ปี ถูกพบเป็นศพในห้องนอนบ้านย่านคลองตัน ปลายเตียงมีเตาถ่านจุดแล้ว และสุนัขพันธุ์โกลเด้นฯนอนตายอยู่ด้วย 1ตัว รวม 3 ศพ ญาติเผยผู้ตายเคยทำธุรกิจ แล้วโดนโกงไปนับสิบล้าน
รมควัน2ศพ,แม่ลูกรมควัน,แล่ลูกรมควันตาย2ศพ,รมควันหมาตายด้วย,ข่าวทั่วไป